Cicak bakôi

Cicak bakôi nakeuh saboh jeunèh eungkôt amfibi, nyakni eungkôt nyang udép bak darat ngön lam ie. Meunatang nyoe lam `èleumèe biologi geupeunan ngön subfamili Oxudercinae, anggèeta nibak famili Gobiidae. Cicak bakôi biasa jiudép bak teumpat paseueng surôt ie la'ôt. Cicak bakôi jingui sirép dada ngön sirép keukitông keu jijak bak darat. Subfamili Oxudercinae nyoe na padum-padum boh genus, meutapi genus nyang le jitumeung di Acèh nakeuh genus Periophthalmus.

Spesies 
Genus Periophthalmus nakeuh genus cicak bakôi nyang paléng meuragam ngön paléng le meusipreuek. Lapan blaih spesies ka jitumeung rôh lam genus nyoe. Spesiès nyang paléng le meusipreuek ngön nyang paléng le ureueng tupeue lam genus nyoe nakeuh Periophthalmus argentilineatus. Spesies nyoe udép lam ekosistem bangka di Afrika Timu, Madagaskar, Banggali, Asia Teunggara, Australia Utara, teunggara Cina, seulatan Jeupun, trôk u pulo-pulo Samoa ngön Tonga.

Nè 

Eungkôt